**Ministru kabineta noteikumu projekta „Grozījumi Ministru kabineta 2014.gada 22.aprīļa noteikumos Nr.210 „Noteikumi par pabalstu bēglim un personai, kurai piešķirts alternatīvais statuss” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā, kas apstiprināts ar Ministru kabineta 2015.gada 2.decembra rīkojumu Nr.759 (turpmāk – Rīcības plāns), 3.4.apakšpunkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 22.aprīļa noteikumi Nr.210 „Noteikumi par pabalstu bēglim un personai, kurai piešķirts alternatīvais statuss” (turpmāk – Noteikumi Nr.210) nosaka kārtību, kādā personai, kurai piešķirts alternatīvais statuss, un bēglim (turpmāk – arī persona) piešķir un izmaksā pabalstu, kas sedz uzturēšanās izmaksas un valsts valodas apguvei nepieciešamās izmaksas, kā arī minēto pabalstu apmēru, nosakot uzturēšanās pabalsta apmēru pieaugušai personai 256,12 *euro* mēnesī, bet nepilngadīgai personai 30 % apmērā (t.i.,76,84 *euro*) no minētās summas mēnesī. Saskaņā ar Rīcības plāna 3.4.apakšpunktu nepieciešams sagatavot grozījumus Noteikumos Nr.210, nosakot pabalstu personai, kurai piešķirts alternatīvais statuss, un bēglim 139 *euro* apmērā un 97 *euro* apmērā katram nākamajam ģimenes loceklim. Rīcības plānā minēts, ka, izvērtējot valsts budžeta fiskālās iespējas un prognozējamo patvēruma meklētāju skaita pieaugumu ilgākā laika posmā, secināms, ka būtu nepieciešams samērot pabalsta nodrošinājumu ilgstošam laika periodam attiecībā uz visām personām, kurām pienākas šis pabalsts. Tādējādi Saeimas koalīcijas Sadarbības padomes 2015.gada 2.novembra sēdē nolemts no 2016.gada 1.janvāra pabalsta apmēru pielīdzināt pašreizējam iztikas minimuma apmēram un ietaupot aptuveni 380 000 *euro* (salīdzinājumā ar summu, kāda būtu jāparedz valsts budžetā pārvietojamo personu pabalstam līdzšinējā apmērā, kas noteikts Noteikumos Nr.210). Minētais ietaupījums dos iespēju sniegt šo pabalstu visām personām, kurām tas nepieciešams ilgākā laika periodā. Ievērojot Rīcības plāna 3.4. apakšpunktā minēto un pamatojoties uz Ministru kabineta 2014.gada 30.oktobra rīkojuma Nr.619 “Par koncepciju “Par minimālā ienākuma līmeņa noteikšanu”” 1.punktu, ar kuru atbalstīts minimālā ienākuma līmeni noteikt 40% apmērā no rīcībā esošo ienākumu mediānas, pārrēķinātas uz ekvivalento patērētāju, piemērojot ekvivalences skalu (1; 0.7; 0.7), proti, nosakot, ka pirmajam pieaugušajam tiek piešķirta vērtība 1, bet pārējiem mājsaimniecību locekļiem, tai skaitā bērnam, - 0.7, kā arī Patvēruma likuma 1.panta 3.punktā noteikto, ka ģimenes loceklis ir patvēruma meklētāja, bēgļa vai tādas personas laulātais, kurai piešķirts alternatīvais statuss vai pagaidu aizsardzība, kā arī patvēruma meklētāja, bēgļa vai tādas personas, kurai piešķirts alternatīvais statuss vai pagaidu aizsardzība, un šīs personas laulātā nepilngadīgie bērni, kas ir neprecējušies un atrodas abu vai viena laulātā apgādībā vai arī ir adoptēti, un tēvs, māte vai cits pieaugušais, kas saskaņā ar Latvijas Republikas normatīvajiem aktiem bērnu tiesību aizsardzības jomā atbildīgs par starptautiskās aizsardzības saņēmēju, ja minētais starptautiskās aizsardzības saņēmējs ir nepilngadīgs un neprecējies, ar nosacījumu, ka šāda ģimene pastāvējusi jau izcelsmes valstī, nosakāma norma par uzturēšanās pabalsta apmēru atsevišķi pilngadīgai bēgļa vai alternatīvo statusu saņēmušai personai 139 *euro* mēnesī, bet gadījumā, ja bēgļa vai alternatīvais statuss piešķirts ģimenes locekļiem Patvēruma likuma izpratnē, tad nosakāms, ka pabalsta apmērs vienam no pieaugušajiem ģimenes locekļiem 139 *euro* apmērā un katram nākamajam ģimenes loceklim 97 *euro* apmērā mēnesī. Saskaņā ar Patvēruma likuma 1.panta 3.punktā minēto, izriet, ka katrs nākamais bēgļa vai alternatīvo statusu saņēmušais ģimenes loceklis ir laulātais vai attiecīgi nepilngadīgās personas- bērni. Savukārt, lai saglabātu vienlīdzības principu starp nepilngadīgām personām, kurām ir ģimenes locekļi, un nepilngadīgām personām bez pavadības, abām minētajām personu kategorijām nosakāms vienāds uzturēšanās pabalsta apmērs mēnesī, proti, 97 *euro*. Tāpat, ieviešot minētās normas un ievērojot to, ka uzturēšanās pabalsts tiek maksāts katrai pieaugušai personai atsevišķi uz tās norādīto kredītiestādes kontu, jāparedz, ka laulātajiem savā starpā jāvienojas, kurš no viņiem pieprasa uzturēšanās pabalstu 139 *euro* apmērā mēnesī, bet kurš 97 *euro* apmērā mēnesī. Pabalsta apmēra samērīgums un atbilstība mērķa sasniegšanai ir izvērtēta, izstrādājot un pieņemot Rīcības plānu. Piedāvātais regulējums ir piemērots leģitīma mērķa sasniegšanai, proti – pie būtiska patvēruma meklētāju skaita pieauguma un ar ierobežotu valsts budžeta līdzekļu apjomu, nepieciešams nodrošināt visām minētajām personām vismaz minimālu uzturēšanās pabalsta izmaksu. Tāpat saskaņā ar Rīcības plānā noteikto minētajām personām tiks nodrošināti arī citi sociālekonomiskās iekļaušanās pasākumi, piemēram, palīdzība dzīvesvietas nodrošināšanā, izglītības nodrošināšanā, informēšanā par nodarbinātības iespējām u.c., tādējādi uzturēšanās pabalsta apmēra samazinājums neradīs būtisku negatīvu ietekmi uz šo personu iekļaušanos sociālekonomiskajā vidē. |
| 3. | Projekta izstrādē iesaistītās institūcijas | Pilsonības un migrācijas lietu pārvalde  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bēgļi un personas, kurām piešķirts alternatīvais statuss. 2013.gadā bēgļa statuss piešķirts 14 personām, trīs no kurām nepilngadīgas personas, bet alternatīvais statuss piešķirts 21 personai, divas no kurām nepilngadīgas personas. 2014.gadā bēgļa statuss piešķirts trīs personām, viena no kurām nepilngadīga persona, bet alternatīvais statuss 21 personai, trīs no kurām nepilngadīgas personas. 2015.gadā līdz 30.novembrim bēgļa statuss piešķirts četrām personām, divas no kurām nepilngadīgas personas, un alternatīvais statuss piešķirts 21 personai, četras no kurām nepilngadīgas personas. Saskaņā ar Tieslietu un iekšlietu padomē 2015.gada 20.jūlijā pieņemto rezolūciju par pārvietošanu no trešajām valstīm, Padomes Lēmumu (ES) 2015/1523 (2015.gada 14.septembris), ar ko nosaka pagaidu pasākumus starptautiskās aizsardzības jomā Itālijas un Grieķijas labā, un Padomes Lēmumu (ES) 2015/1601 (2015.gada 22.septembris), ar ko nosaka pagaidu pasākumus starptautiskās aizsardzības jomā Itālijas un Grieķijas labā, Latvijai līdz 2017.gada 17.septembrim papildus patvēruma meklētājiem, kuri individuāli ierodas Latvijā un iesniedz iesniegumu par bēgļa vai alternatīvā statusa piešķiršanu, jāuzņem 531 patvēruma meklētājs.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  100 955 |   |  98 078 |  447 163 |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  100 955 |   |  98 078 |  447 163 |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |  100 955 |   |  98 078 |  447 163 |   |
| 2.1. valsts pamatbudžets |  100 955 |   |  98 078 |  447 163 |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Rīcības plānu 2016.- 2017.gadā paredzēts papildus tiem patvēruma meklētājiem, kuri individuāli ierodas Latvijā un iesniedz iesniegumu par bēgļa vai alternatīvā statusa piešķiršanu, uzņemt 531 personu. Prognozējams, ka starptautiskās aizsardzības statuss, ņemot vērā izcelsmes valsti un patvēruma meklēšanas motīvus, varētu tikt piešķirts 80 % no kopējā skaita jeb 425 personām (tajā skaitā 2016. gadā 350 x 0,8=280 personām, 2017. gadā 181 x 0,8=145 personām). Pabalsta apmērs mēnesī ir 139 *euro* pilngadīgai personai, ja personas ir ģimenes locekļi Patvēruma likuma izpratnē, tad vienai personai 139 *euro*, bet katram nākamajam ģimenes loceklim 97 *euro,* un 97 *euro* nepilngadīgai personai bez pavadības. 2016. gadā ir ieplānoti 70% no pabalstu izmaksai nepieciešamā finansējuma kopsummas, ņemot vērā to, ka, iespējams, starptautiskās aizsardzības statuss nebūs piešķirts trīs mēnešu laikā no pārvietošanas dienas. **I.** Saskaņā ar Ministru kabineta 2015.gada 3.novembra sēdē nolemto (prot.Nr.57 58.§ “Rīkojuma projekts “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” 7.punkts), lai nodrošinātu Rīcības plāna izpildi, iesaistītajām ministrijām tika uzdots sagatavot un iesniegt Finanšu ministrijā priekšlikumus likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” izskatīšanai Saeimā otrajā lasījumā (saskaņā ar Rīcības plāna pielikumā norādīto valsts budžeta finansējumu ministrijas budžetā), paredzot nepieciešamo finansējumu 2016. un 2017.gadam no budžeta resora “74.Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 “Līdzekļi neparedzētiem gadījumiem” finansējuma.Saskaņā ar likumu “Par valsts budžetu 2016.gadam” un likumu “Par vidēja termiņa budžeta ietvaru 2016., 2017. un 2018.gadam” budžeta apakšprogrammā 11.01.00 “Pilsonības un migrācijas lietu pārvalde” Rīcības plāna pielikuma 2.10.3.apakšpunkta pasākumam “Pabalstu nodrošināšana” paredzēts finansējums 2016.gadā ­ 98 078 *euro* apmērā un 2017.gadam – 447 163 *euro* apmērā. Minētais finansējums paredzēts to personu, kuras tiks papildus uzņemtas Latvijā līdz 2017.gada 17.septembrim un kurām tiks piešķirts bēgļa vai alternatīvais statuss, uzturēšanās pabalstu izmaksai. Aprēķins veikts pamatojoties uz pieņēmumu, ka personai pabalstu nosaka 139 *euro* apmērā (neizdalot ģimenes locekļu un nepilngadīgo personu bez pavadības skaitu).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | I | II | III | IV | V | VI | VII | VIII | IX | X | XI | XII | Kopā, *euro* |
| **2016.gads** |  |  |  |  |  |  |  |  |  |  |  |  |  |
|  Personu skaits |  |  |  | 16 | 40 | 64 | 88 | 112 | 136 | 160 | 184 | 208 | x |
| Izdevumu apmērs (pabalsta apmērs 100%) (*euro*) |  |  |  | 2 224 | 5 560 | 8 896 | 12 232 | 15 568 | 18 904 | 22 240 | 25 576 | 28 912 | 140112 |
| 70% no pabalstu izmaksai nepieciešamā finansējum(*euro*) |  |  |  | 1 557 | 3 892 | 6 227 | 8 562 | 10 898 | 13 233 | 15 568 | 17 903 | 20 238 | 98 078 |
| **2017.gads** |  |  |  |  |  |  |  |  |  |  |  |  |  |
| Personu skaits | 232 | 256 | 280 | 288 | 288 | 288 | 288 | 288 | 289 | 240 | 240 | 240 | x |
| Izdevumu apmērs (pabalsta apmērs 100%) (*euro)* | 32248 | 35584 | 38920 | 40032 | 40032 | 40032 | 40032 | 40032 | 40171 | 33360 | 33360 | 33360 | 447163 |

 **II.**Lai nodrošinātu uzturēšanās pabalstu izmaksu tām personām, kuras Latvijā ierodas individuāli un kurām noteikts bēgļa vai alternatīvais statuss, ņemot vērā patvēruma meklētāju dinamiku, proti, pieaugošo tendenci visā Eiropas Savienībā kopumā, no 2016.gada un turpmāk paredzēti izdevumi 100 955 *euro* apmērā, valsts budžeta apakšprogrammai 11.01.00 “Pilsonības un migrācijas lietu pārvalde” piešķirto finanšu resursu ietvaros:**2016.gadā – 100 955 *euro***:1) Personām, kurām piešķirts bēgļa statuss 61 608 *euro*:Pabalsta apmērs 139 *euro* x 16 personas x 12 mēneši = 26 688 *euro*;\*nepilngadīga persona, nepilngadīga persona bez pavadības un viens no laulātajiemPabalsta apmērs 97 *euro* x 30 personas x 12 mēneši = 34 920 *euro*;2) Personām, kurām piešķirts alternatīvais statuss 23 742 *euro*:Pabalsta apmērs 139 *euro* x 12 personas x 9 mēneši = 15 012 *euro*;\*nepilngadīga persona, nepilngadīga persona bez pavadības un viens no laulātajiemPabalsta apmērs 97 *euro* x 10 personas x 9 mēneši = 8 730 *euro;*3) Personām, kurām uzturēšanās pabalsts piešķirts līdz 2015.gada 31.decembrim 15 649 *euro*:Pabalsta apmērs 256,12 *euro* x 7 personas x 1 mēnesis = 1 793 *euro*;Pabalsta apmērs 256,12 *euro* x 2 personas x 2 mēneši = 1 024 *euro*;Pabalsta apmērs 256,12 *euro* x 3 personas x 3 mēneši = 2 305 *euro*;Pabalsta apmērs 256,12 *euro* x 5 personas x 6 mēneši = 7 684 *euro*;Pabalsta apmērs 76,84 *euro* x 1 personas x 1 mēneši = 77 *euro*;Pabalsta apmērs 76,84 *euro* x 3 personas x 2 mēneši = 461 *euro*;Pabalsta apmērs 76,84 *euro* x 5 personas x 6 mēneši = 2 306 *euro*.**2017.gadā un turpmāk ik gadu – 100 955 *euro:***1) Personām, kurām piešķirts bēgļa statuss 61 608 *euro*:Pabalsta apmērs 139 *euro* x 16 personas x 12 mēneši = 26 688 *euro*;\*nepilngadīga persona, nepilngadīga persona bez pavadības un viens no laulātajiemPabalsta apmērs 97 *euro* x 30 personas x 12 mēneši = 34 920 *euro*;2) Personām, kurām piešķirts alternatīvais statuss 39 361 *euro*:Pabalsta apmērs 139 *euro* x 16 personas x 9 mēneši = 20 016 *euro*;Pabalsta apmērs 139 *euro* x 1 personas x 1 mēnesis = 139 *euro*;\*nepilngadīga persona, nepilngadīga persona bez pavadības un viens no laulātajiemPabalsta apmērs 97 *euro* x 22 personas x 9 mēneši = 19 206 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājumu par papildu nepieciešamo finansējumu Rīcības plānā paredzēto pasākumu turpināšanai 2018.gadam un turpmākajiem gadiem skatāmi Ministru kabinetā kārtējā gada valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā, atbilstoši Ministru kabineta 2015.gada 3.novembra sēdes protokola Nr.57 58.§ Rīkojuma projekts “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” 11.punktam. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Publikācija mājaslapā |
| 2. | Sabiedrības līdzdalība projekta izstrādē | Projekts pirms nosūtīšanas izskatīšanai Ministru kabineta sēdē publicēts Iekšlietu ministrijas un Pilsonības un migrācijas lietu pārvaldes mājaslapā. |
| 3. | Sabiedrības līdzdalības rezultāti | Komentāri par projektu nav saņemti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija |
| 3. | Cita informācija | Nav |

Anotācijas IV, V sadaļa - Projekts šo jomu neskar.

Iekšlietu ministrs R.Kozlovskis

Vīza: Valsts sekretāres p.i. I.Aire

28.12.2015. 11:40

2077

V.Kozuliņa, 67219252

vita.kozulina@pmlp.gov.lv

R.Brīvniece, 67219453

ramona.brivniece@pmlp.gov.lv